CELEX: 32020R1701
Language: fi
Date: 2020-11-10 00:00:00
Title: Komission täytäntöönpanoasetus (EU) 2020/1701, annettu 10 päivänä marraskuuta 2020, tiettyjen tavaroiden luokittelusta yhdistettyyn nimikkeistöön

16.11.2020   
               
               
                  FI
               
               
                  Euroopan unionin virallinen lehti
               
               
                  L 382/1
               
            
         KOMISSION TÄYTÄNTÖÖNPANOASETUS (EU) 2020/1701,
         annettu 10 päivänä marraskuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä marraskuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Vähittäismyyntiä varten sarjaksi pakattu tuote, jonka pakkauksena on musta puuvillapussi ja joka koostuu kahdesta tavarasta:
                        
                                    —
                                 
                                 
                                    poikkileikkaukseltaan ympyrän muotoisesta ruostumattomasta teräsputkesta, joka on noin 21,5 cm pitkä ja jonka läpimitta on noin 0,5 cm. Siinä on lovia hyvän otteen varmistamiseksi. Se on suunniteltu uudelleenkäytettäväksi juomapilliksi;
                                 
                              
                                    —
                                 
                                 
                                    kierteisestä ruostumattomasta terästä olevasta harjasta, jonka pituus on noin 20,2 cm, ja nylonharjaksista tehdystä harjapäästä, jonka läpimitta on 0,5 cm. Harja on suunniteltu siten, että se mahtuu pillin läpi sen puhdistamiseksi käytön jälkeen.
                                 
                              (Katso kuva)  (*1)
                        
                     
                     
                        7323 93 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 7323  ja 7323 93 00  nimiketekstien mukaisesti.
                        Osa, joka antaa sarjalle sen olennaisen luonteen, on putki, jota voidaan käyttää uudelleenkäytettävänä juomapillinä, vaikka sen mukana ei olisi harjaa. Harja on sitä vastoin luonteeltaan täydentävä.
                        Tuotteen objektiivisten ominaisuuksien (tietyt mitat, muoto, jalostusaste, elintarvikekontaktimateriaali, poikittaislovet) perusteella tuote voidaan tunnistaa nimikkeen 7323  valmiiksi tuotteeksi (juomapilli).
                        Luokittelu nimikkeeseen 7304  tai 7306  putkiksi ja profiiliputkiksi ei sen vuoksi tule kyseeseen, koska tuote on johonkin toiseen nimikkeeseen kuuluva tietty valmis tavara.
                        Tavara on sen vuoksi luokiteltava CN-koodiin 7323 93 00  ruostumattomasta teräksestä valmistetuksi muuksi talousesineeksi.
                     
                  
               
            
               (*1)  Kuva on ainoastaan ohjeellinen